A Kancellár birtok borának mély, aranysárga színe, olajos mozgása és szép glicerin gyűrűje gazdag bort vetít elénk. Illata levegőztetés után mutatja meg magát igazán; benne aszalt fehér húsú gyümölcsök, mézes jegyek, s a félreismerhetetlen somló bazalt. A bor kóstolva száraz, harmonikus savérzet, húsos test, gazdag ásványosság, hosszú utóíz jellemzik. Példaértékű Furmint Somlóról. Fehér húsú szárnyasokból készített fogásokhoz, valamint sertéssültek mellé ajánlom kísérőként, Nagy Szeretettel!